Diari Oficial de la Generalitat Valenciana


Sumari del DOGV 2010, del 26-04-1993 (1993/827744)

ACORD de 20 d'abril de 1993, del Govern Valencià, pel qual es prorroga la suspensió i la prohibició de l'activitat d'estampació tèxtil per aerografia.
------------------------------------------------------------------------------------------------------------------------------------------------------

### Dades del document

Número de DOGV
:   2010

Data del DOGV
:   26-04-1993

Secció del DOGV
:   ALTRES DISPOSICIONS

Número del document
:   1993/827744


Data del document
:   20-04-1993

Organisme emissor
:   Conselleria de Sanitat i Consum

Tipus de document
:   Acord

Anàlisi jurídica

Acord de 20 d'abril de 1993, del Govern Valencià, pel qual es prorroga la suspensió i la prohibició de l'activitat d'estampació tèxtil per aerografia.  
El Govern Valencià, en la reunió de 20 d'abril de 1993, va adoptar l'acord següent:  
L'Acord de 20 d'octubre de 1992, del Govern Valencià, publicat al Diari Oficial de la Generalitat Valenciana de data 29 del mateix mes, davant la constatació de riscs imminents i molt greus per a la salut de les persones que prestaven els seus serveis en les empreses dedicades a l?estampació tèxtil per aerografia en l?àmbit de la Comunitat Valenciana, va decretar la paralització de la totalitat de les activitats dutes a cap per set empreses ubicades en aquest àmbit territorial, i la prohibició de l?esmentada activitat per un període de sis mesos des de la data de l'acord esmentat.  
Durant aquest temps les conselleries de Sanitat i Consum i de Treball i Afers Socials han continuat les investigacions a fi de detectar l'agent o agents causants que van provocar les greus alteracions en la salut dels treballadors, i per a això s'ha comptat amb la col·laboració d'experts i organismes nacionals i internacionals. Això no obstant, si bé aquesta tasca ha permès delimitar les hipòtesis en relació amb les possibles causes de la malaltia, no és possible en aquest moment determinar amb rigor científic l'agent o agents que han produït aquella. En conseqüència, i d'acord amb el que disposa el punt 5 de l'acorda es considera necessari prorrogar les mesures d'aquest relatives a la suspensió i prohibició de l'activitat d'estampació tèxtil per aerografia per garantir la salut dels treballadors, decisió que està fonamentada en l'obligació imposada als poders públics pels articles 40 i 43 de la Constitució espanyola, de vetllar per la seguretat i higiene en el treball i de tutelar la salut pública a través de les mesures preventives necessàries i, específicament, pel que determina l'article 26 de la Llei General de Sanitat de 25 d'abril de 1986. Mesures que d'acord amb el que disposa l'article 38 de l'Estatut d'Autonomia de la Comunitat Valenciana, escau adoptar a la Generalitat Valenciana.  
Per altra part, atenent les sol·licituds cursades per quatre de les empreses afectades per la suspensió d'activitats continguda en el punt 1 de l'acord esmentat, les conselleries de Sanitat i Consum i de Treball i Afers Socials han procedit a autoritzar la reobertura dels centres de treball d'aquelles empreses per a activitats distintes a l'estampació tèxtil per aerografia, una vegada comprovat el desmuntatge de la maquinària mitjançant la qual es duia a cap aquesta activitat, revisades les condicions tècniques de les instal·lacions i efectuats els reconeixements mèdics previs dels treballadors que les empreses incorporaven als seus centres de treball, i per aixà escau, així mateix, considerar aquesta situació per possibilitar la continuació de les activitats autoritzades.  
Per tot això, i per aplicació de les normes esmentades, a proposta conjunta dels consellers de Sanitat i Consum i de Treball i Afers Socials, el Govern Valencià  
ACORDA  
Primer Prorrogar per un període de sis mesos des de la data d'aquest acord la suspensió i prohibició de l'activitat d'estampació tèxtil per aerografia en l?àmbit territorial de la Comunitat Valenciana, i deixar prorrogat, així mateix, el que disposa el punt 2 de l'Acord del Govern Valencià del dia 20 d'octubre de 1992.  
Segon  
Les empreses que conformement amb el punt 3 de l'Acord de 20 d'octubre de 1992, haguessen tramitat un expedient de suspensió dels contractes de treball per força major, podran instar la pròrroga de la suspensió autoritzada per la mateixa causa, d'acord amb el que disposa el Reial Decret 696/1980, de 14 d'abril.  
Així mateix, durant la vigència d'aquest acord queden prorrogades les mesures contingudes en els punts 4, 6 i 7, de l'Acord de data 20 d'octubre de 1992.  
Tercer  
Les mesures d'aquest acord podran quedar resoltes abans del transcurs del termini de sis mesos assenyalat en el punt 1, si les investigacions científico- tècniques que s'estan desenvolupant en l'actualitat permetessen determinar amb exactitud l'agent o agents causants que van provocar les alteracions en la salut dels treballadors, i així ho acorda el Govern Valencià.  
Quart  
Aquest acord es publicarà al Diari Oficial de la Generalitat Valenciana.  
València, 20 d'abril de 1993.  
El Conseller Secretari del Govern Valencià,   
EMERIT BONO I MARTINEZ